ฮั่งเส็งปิดเช้าพุ่ง 400.30 จุด รับคาดการณ์เฟดยังไม่ขึ้นดบ.
ฮั่งเส็งปิดเช้าพุ่ง 400.30 จุด รับคาดการณ์เฟดยังไม่ขึ้นดบ.
5 ก.ย. 2559

ดัชนีฮั่งเส็งตลาดหุ้นฮ่องกงปิดเช้าพุ่งขึ้นแข็งแกร่ง โดยดัชนีฮั่งเส็งทะยาน 400.30 จุด หรือ 1.72% ปิดภาคเช้าที่ 23,667.00 จุด หลังมีกระแสคาดการณ์ว่าธนาคารกลางสหรัฐ (เฟด) จะยังไม่ปรับขึ้นอัตราดอกเบี้ยในการประชุมนโยบายการเงินเดือนนี้ หลังสหรัฐเปิดเผยข้อมูลจ้างงานนอกภาคเกษตรที่น่าผิดหวัง
ทั้งนี้ กระทรวงแรงงานสหรัฐรายงานว่า ตัวเลขการจ้างงานนอกภาคเกษตรเพิ่มขึ้นเพียง 151,000 ตำแหน่งในเดือนส.ค. ขณะที่อัตราการว่างงานทรงตัวที่ระดับ 4.9% ขณะที่นักวิเคราะห์คาดการณ์ก่อนหน้านี้ว่า ตัวเลขจ้างงานจะเพิ่มขึ้นถึง 180,000 ตำแหน่งในเดือนส.ค. และอัตราการว่างงานจะลดลงสู่ระดับ 4.8%